ជំនួយស្មារតី
កិច្ចសហប្រតិបត្តិការរវាង គជបជ និង IOM

នៅឆ្នាំ ១៩៩៣ (១៩ កុម្ភៈ ១៩៩៣) រាជរដ្ឋាភិបាលកម្ពុជា និងអង្គការ IOM បានចុះអនុស្សរណៈយោគយល់អំពីការងារទេសន្តរប្រវេសន៍ ដោយចុះព្រហស្តលេខាដោយព្រះបាទនរោត្តមសីហនុ កាលទ្រង់ជា​ព្រះប្រធានក្រុមប្រឹក្សាជាតិជាន់ខ្ពស់នៃកម្ពុជា និងលោកសាស្រ្តាចារ្យ រ៉ូ ប៊ីន ដាវីស ប្រធានបេសកកម្មនៃអង្គការទេសន្តប្រវេសន៍អន្តរជាតិ នាទីក្រុងភ្នំពេញ។

ចាប់តាំងពីឆ្នាំ២០១១ IOM បានធ្វើកិច្ចសហការ ក្នុងជំនួយវិលត្រលប់ និងសហមាហរណកម្ម ជនរងគ្រោះជាជនជាតិកម្ពុជា ជាមួយក្រសួងការបរទេសនិងសហប្រតិបត្តិការអន្តរជាតិ និងក្រសួងសង្គមកិច្ច។

ប្រទេសដែល IOM ជួយជំនួយសង្រ្គោះដល់ជនរងគ្រោះ ដោយអំពើជួញដូរមនុស្ស រួមមានពី ប្រទេស ថៃ, វៀតណាម, ម៉ាឡេស៊ី, ឥណ្ឌូនេស៊ី, ចិន, ជប៉ុន់, អារ៉ាប៊ីសាអូឌីត, រុស្សី, ប៉ាពូញូវហ្គីនី,

ហ្វីជី, សូម៉ាលី, សាំងហ្កាព័រ ជាដើម

ចាប់តាំងពីឆ្នាំ២០១៤ នៅពេលដែល គណកម្មាធិការជាតិប្រយុទ្ធប្រឆាំងអំពើជួញដូរមនុស្សបានពង្រីករចនាសម្ព័ន្ធ និងសកម្មភាពរបស់ខ្លួន IOM តែងតែធ្វើការសហាករជាប់ជាប្រចាំទ្វេរដង ជាមួយសមាជិករបស់គណៈកម្មាធិការជាតិ ក៏ដូចជា អគ្គលេខាធិការនៃគណៈកម្មាធិការជាតិ ដូចជា៖

ឆ្នាំំ២០១៤

- ការងារការពារ ស្ដារនីតិសម្បទាជនរងគ្រោះ ដោយបានសហការជាមួយជាមួយ IOM និងផ្ដល់សេវាជួយជនរងគ្រោះដោយអំពើជួញដូរពលកម្មចំនួន 12នាក់ ស្រី05នាក់ មកពីប្រទេសម៉ាឡេស៊ី។

- ករណីសង្គ្រោះនៅក្រៅប្រទេសកន្លងមក ក្រសួងការបរទេស​បានសហការជមួយអង្គការ IOM ដើម្បីកំណត់អត្តសញ្ញាណជនរងគ្រោះ និងធ្វើមាតុភូមិនិវត្តន៍មកកម្ពុជាវិញ។

- ក្រសួងសង្គមកិច្ច អតីតយុទ្ធជន និងយុវនីតិសម្បទា បានទទួលជនរងគ្រោះដោយអំពើជួញដូរមនុស្សចំនួន 146នាក់ (ស្រី 18នាក់) ដោយផ្ទាល់បន្ថែមទៀតពីអង្គការ IOM ដែលមកពីប្រទេសឥណ្ឌូនេស៊ីចំនួន ០៣នាក់ ម៉ាឡេស៊ីចំនួន ៣៣នាក់ ថៃចំនួន១០៤នាក់ និងប្រទេសចិនចំនួន ០៦នាក់ ជនងរងគ្រោះខាងលើបានធ្វើសមាហរណកម្មទៅស្រុកកំណើតវិញ។

- ជួបពិភាក្សាជាមួយប្រតិភូប្រទេសហ្វីលីពីន ១លើក ប្រតិភូសហរដ្ឋអាមេរិក ២លើក ប្រធានថ្នាក់តំបន់អង្គការ IOM ១លើក ប្រធានថ្នាក់តំបន់គម្រោង AARTIP ១លើក ស្ដីពីកិច្ចសហការក្នុងការងារប្រយុទ្ធប្រឆាំងអំពើជួញដូរមនុស្ស

-​ ដោយមានកិច្ចសហការជាមួយអង្គការដៃគូជាតិ និងអន្តរជាតិ IOM បានធ្វើការបណ្ដុះបណ្ដាល លើកកម្ពស់សមត្ថភាពដល់សិក្ខាកាមជាក្រុមប្រឹក្សាឃុំ មន្ត្រីថ្នាក់មូលដ្ឋាន មន្ត្រីលេខាធិការដ្ឋានខេត្ត ជនបង្គោល គ្រូបង្គោលណែនាំតម្រង់ទិសមុនពេលចេញដំណើរ មន្ត្រីអនុវត្តច្បាប់។

- ការសង្រ្គោះធ្វើឡើងតាមរយៈកិច្ចសហការ និងការផ្លាស់ប្ដូរព័ត៌មាន ដោយផ្ទាល់ជាមួយរដ្ឋាភិបាល ឬសមត្ថកិច្ចនៃប្រទេសនោះ និងដោយមានកិច្ចសហការបរទេស និងសហប្រតិបត្តិការអន្តរជាតិ បានសង្គ្រោះជនរងគ្រោះ និងធ្វើមាតុភូមិនិវត្តន៍សរុបចំនួន ១៤៧នាក់។

-​ជួបជាមួយអ្នកស្រាវជ្រាវមកពីវិទ្យាស្ថានស្រាវជ្រាវ NEXUS ក្នុងគម្រោងអង្គការ IOM និងអង្គការ LSCW ដើម្បីសិក្សាអំពីករណីជនរងគ្រោះកម្ពុជាតាមទូកនេសាទនៅមហាសមុទ្រប៉ាស៊ីហ្វិក អាហ្វ្រិចខាងត្បូងតាមរយៈក្រុមហ៊ុន GIANT OCEAN ដើម្បីរកដំណោះស្រាយសង្គ្រោះ និងអនុវត្តតាមនីតិវិធីច្បាប់។

- ប្រជុំរៀបចំផែនការជាតិ ប្រយុទ្ធប្រឆាំងអំពើជួញដូរមនុស្សឆ្នាំ ២០១៤ -​ ២០១៨

-​ កិច្ចប្រជុំពិភាក្សាពិនិត្យខ្សែភាពយន្តខ្នាតខ្លី ដែលមានឈ្មោះថាការជួញដូរមនុស្សក្រោមកម្មវិធីសមាហរណកម្ម នៃអង្គការ IOM ដើម្បីធ្វើការផ្សព្វផ្សាយ។

- បានសហការជាមួយអង្គការ ILO គម្រោងអាស៊ានត្រីកោន ប្រជុំពិគ្រោះយោបល់លើសេចក្ដីព្រាង អនុស្សរណៈនៃការយោគយល់គ្នារវាងរដ្ឋាភិបាលម៉ាឡេស៊ី និងរាជរដ្ឋាភិបាលកម្ពុជាស្ដីពីការជ្រើសរើស និងការដាក់ឱ្យពលករខ្មែរធ្វើការងារទូទៅនៅប្រទេសម៉ាឡេស៊ី។

- បានសហការ សម្របសម្រួល ផ្ដល់ជំនួយ ក្នុងការទទួលពលករវិលត្រលប់គំហុកពីប្រទេសថៃ នៅខែមិថុនា ដែលមានចំនួន ២៤ម៉ឺននាក់

ឆ្នាំ ២០១៥

- ការងារការពារ និងស្ដារនីតិសម្បទាជនរងគ្រោះរបស់អង្គការ IOM បានចំនួន ០២ករណី (ស្រ្តី០២រូប)

- បានដឹកនាំកិច្ចប្រជុំពិភាក្សា ជាមួយអ្នកដឹកនាំកម្មវិធី របស់អង្គការ IOM លោកស្រី Tara Dermott និងតំណាងអង្គការ IOM ចំនួន ០២រូប ព្រមទាំងតំណាងក្រសួងអប់រំ យុវជន និងកីឡា ទទួលបន្ទុកការងារបង្ការទប់ស្កាត់ចំនួន ០១រូប ពិភាក្សាលើកម្មវិធី IOM សម្រាប់យុទ្ធនាការបង្ការទប់ស្កាត់។

- ក្រសួងអប់រំ យុវជន និងកីឡា បានប្រជុំជាមួយអង្គការទេសន្តរប្រវេសន៍ (IOM) ដើម្បីពិភាក្សាលើការរៀបចំសេចក្ដីព្រាង MOU ស្ដីពីការសហការក្នុងការប្រយុទ្ធប្រឆាំងអំពើជួញដូរមនុស្ស។

-​ ដោយមានកិច្ចសហការជាមួយអង្គការដៃគូជាតិ និងអន្តរជាតិ IOM បានធ្វើការបណ្ដុះបណ្ដាល លើកកម្ពស់សមត្ថភាពដល់សិក្ខាកាមជាក្រុមប្រឹក្សាឃុំ មន្ត្រីថ្នាក់មូលដ្ឋាន មន្ត្រីលេខាធិការដ្ឋានខេត្ត ជនបង្គោល គ្រូបង្គោលណែនាំតម្រង់ទិសមុនពេលចេញដំណើរ មន្ត្រីអនុវត្តច្បាប់។

- សិក្ខាសាលាពិគ្រោះយោបល់ជាមួយក្រុមការងារចម្រុះស្ដីពីការឆ្លើយតបភាពងាយរងគ្រោះ ដោយអំពើជួញដូរមនុស្ស នៅតំបន់សេដ្ឋកិច្ចពិសេសរោងចក្រសេដ្ឋកិច្ចផ្សេងៗ នៃប្រទេសកម្ពុជា ឡាវ វៀតណាម ដែលបានសហការគាំទ្រដោយអង្គការ IOM នៅសាលប្រជុំសណ្ឋាគារ វ៉ៃកូ ខេត្តស្វាយរៀង។

ឆ្នាំ ២០១៧

* បានចូលរួមសហការជាមួយអគ្គលេខាធិការដ្ឋានគជបជ ផលិតសមភារៈផ្សព្វផ្សាយអប់រំ ក្នុងកម្មវិធីយុទ្ធនាការនៃទិវាជាតិប្រយុទ្ធប្រឆាំងអំពើជួញដូរមនុស្ស លើកទី១១ ដែលមានអ្នកចូលរួមចំនួន ៣២៣២នាក់ ក្រោមអធិបតីភាពដ៏ខ្ពង់ខ្ពស់សម្ដេចក្រឡាហោម។
* បានសហការទទួលជនសង្ស័យថារងគ្រោះចំនួន ២៤៣នាក់
* ចូលរួមរៀបចំសិក្ខាសាលាថ្នាក់ជាតិ ស្តីពី ទេសន្តរប្រវេសន៍ដោយសុវត្ថិភាព រៀបរយ និងស្របច្បាប់ មានអ្នកចូលរួម ១៧៤នាក់ ស្រី ១៧នាក់

ឆ្នាំ ២០១៨

-​​គជបជ បានសហការជាមួយអង្គភាពពាក់ព័ន្ធ និងអង្គការដៃគូ IOM ផលិតសម្ភារផ្សព្វផ្សាយអប់រំ និងទូរទស្សន៍ BTV ដែលបានសហការជាមួយទូរទស្សន៍ PNN ផលិតជាវីដេអូបទយកការណ៍ស្ដីពីអំពើជួញដូរមនុស្ស នៃទិវាជាតិប្រយុទ្ធប្រឆាំងអំពើជួញដូរមនុស្ស ១២ធ្នូ​ លើកទី១២ ឆ្នាំ២០១៨។

ឆ្នាំ ២០១៩

- ពិធីចុះអនុស្សរណៈនៃការយោគយល់គ្នារវាង គជបជ និងអង្គការ IOM ប្រយុទ្ធប្រឆាំងអំពើជួញដូរមនុស្ស

- ជំនួបពិភាក្សាការងារអំពី ការអនុវត្តកតិកាសញ្ញាចាសកលស្ដីពីទេសន្តរប្រវេសន៍ (Global Compact on Migration) ជាមួយអង្គការ IOM ពីទីស្នាក់ការកណ្ដាលនៅសហរដ្ឋអាមេរិក ជាមួយលោកស្រី Christin Parko ប្រធានអង្គការ IOM ប្រចាំនៅកម្ពុជា អំពីកិច្ចសហការក្នុងការអនុវត្ត GCM

ឆ្នាំ ២០២០

-​​​ ជួបប្រជាពលរដ្ឋជួបការលំបាក និងជនទេស្តរប្រវេសន៍ដែលវិលត្រឡប់នៅក្នុងស្រុកក្រឡាញ់ ខេត្តសៀមរាប ដោយមានការចូលរួមជួយឧបត្ថម្ភពីអង្គការ IOM

 - សិក្ខាសាលាថ្នាក់ជាតិ ស្ដីពីសូចនាករទេសន្តរប្រវេសន៍នៅកម្ពុជា និងការត្រៀមអនុវត្តកតិកាសញ្ញាពិភពលោកស្ដីពីទេសន្តរប្រវេសន៍ដោយសុវត្ថិភាព រៀបរយ និងស្របច្បាប់ សហការរៀបចំដោយ​ អគ្គលេខាធិការដ្ឋាន គជបជ និងអង្គការ IOM

- កិច្ចប្រជុំក្រុមការងារបច្ចេកទេស គជបជ និងអង្គការ IOM ដើម្បីពិភាក្សាអំពីគោលបំណងកតិកាសញ្ញាពិភពលោក

ឆ្នាំ ២០២១

* ចែកសៀវភៅចំណាកស្រុកដោយសុវត្ថិភាព នាមបណ្ណ នៃមជ្ឈមណ្ឌលផ្ដល់ព័ត៌មានដោយសុវត្ថិភាព ដល់ពលករវិលត្រលប់ ចំនួន ១៧២២៧នាក់ (ស្រី១៤៩៩នាក់)
* សហការរៀបចំវគ្គបណ្ដុះបណ្ដាល ស្តីពីប្រព័ន្ធអន្តរជាតិនៃការជ្រើសរើសពលករដោយសុចរិត សម្រាប់ទីភ្នាក់ងារជ្រើសរើសពលករនៅកម្ពុជា ចំនួន២លើក នៅសៀមរៀប និងភ្នំពេញ

ក្រៅពីនេះ៖

* យើងទទួលបានការគាំទ្រពី អង្គការ IOM ប្រចាំនៅកម្ពុជា ថ្នាក់តំបន់ និងនៅអង្គការសហប្រជាជាតិ ក្នុងការអនុវត្តសកម្មភាពប្រយទ្ធប្រឆាំងអំពើជួញដូរមនុស្ស ការចូលរួមរៀបចំដំណើរការ រៀបចំខ្លឹមសារនៃកតិកាសញ្ញាពិភពលោក ទទួលស្គាល់ និងដាក់បញ្ចូលកម្ពុជា ក្នុងបញ្ជីនៃប្រទេស ជើងឯក ឬឈានមុខ (Champion Country) ក្នុងការអនុវត្តកតិកាសញ្ញាពិភពលោក ស្តីពីទេសន្តរប្រវេសន៍ ដោយសុវត្ថិភាព រៀបរយ និងស្របច្បាប់ .
* IOM បានបន្តគាំទ្រថវិកា និងបច្ចេកទេស ក្នុងការរៀបចំជាគោលនយោបាយ សុខភាពទេសន្តរប្រវេសន៍ ដែលជាកិច្ចសហការ រវាងក្រសួងសុខាភិបាល និង គ.ជ.ប.ជ ព្រមទាំងចុះស្រាវជ្រាវតាមបណ្តាខេត្ត រៀបចំផែនការ ១០ឆ្នាំ សម្រាប់ការអនុវត្តគោលនយោបាយនេះ ។
* IOM ក៏បានគាំទ្រឲ្យមានការពិភាក្សា និងរៀបចំ ឯកសារនីតិវិធីប្រតិបត្តស្តង់ដា នៃកិច្ចសហការទ្វេភាគី រវាងរាជរដ្ឋាភិបាលកម្ពុជា និងរាជរដ្ឋាភិបាលថៃ លើនីតិវិធីនៃការបញ្ជូន និងសមាហរណកម្មជនរងគ្រោះ ដែលតំណាងដោយ ក្រសួងសង្គមកិច្ច អតីតយុទ្ធជន និងយុវនីតិសម្បទា កម្ពុជា និងក្រសួងអភិវឌ្ឍន៍សង្គមនិងសន្តិសុខមនុស្ស របស់ថៃ - លើកិច្ចសហប្រតិបត្តិការ ក្នុងការអនុវត្តច្បាប់ តំណាងដោយ គណៈកម្មាធិការជាតិប្រយុទ្ធប្រឆាំងអំពើជួញដូរមនុស្សកម្ពុជា និងក្រសួងអភិវឌ្ឍន៍សង្គម និងសន្តិសុខមនុស្ស ។ (Ministry of Social Development and Human Security)
* IOM បានបន្តគាំទ្រឲ្យមានកិច្ចសហការ និងការប្រជុំផ្លាស់ប្តូរយោបល់រវាង ព្រះរាជាណាចក្រកម្ពុជា ក្នុងនាមជាប្រទេស ឈានមុខ ក្នុងការអនុវត្តកតិកាសញ្ញាពិភពលោក ( Champion Country of GCM) និងគាំទ្រឲ្យកម្ពុជា ធ្វើជាសហប្រធានជាមួយក្រុងបណ្តាញអង្គការសហប្រជាជាតិពាក់ព័ន្ធទេសន្តរប្រវេសន៍ក្នុងតំបន់ ដឹកនាំកិច្ចប្រជុំជាមួយក្រុមប្រទេស ឈានមុខក្នុងតំបន់ ថែមទៀត .
* IOM ក៏ដូចជាអង្គការដទៃទៀត WHO, IOM, UNFPA, UNDP ...សុទ្ធតែបានរួមគ្នាគាំទ្រពេញទំហឹង ដល់ដំណើការនៃការអនុវត្តវិធានការការពារ កូវីដ១៩ និងស្តារឡើងវិញ នូវផលប៉ះពាល់វិស័យសេដ្ឋកិច្ច សង្គម ដែលបង្កដោយកូវីដ ១៩ យ៉ាងសកម្ម ទាំងចុះការងារផ្ទាល់ ទាំងបានសហការជាមួយរាជរដ្ឋាភិបាល ថ្នាក់ជាតិ និងថ្នាក់ក្រោមជាតិ ក៏ដូចជា គាំទ្រដល់អង្គការដៃគូ ឲ្យមានលទ្ធភាពធ្វើការឆ្លើយតបទៅនឹងបញ្ហាប្រឈមបានគ្រប់ដំណាក់កាល ប្រកបដោយប្រសិទ្ធភាព ។

សិក្ខាសាលាថ្នាក់ជាតិស្តីពី ការរៀបចំផែនការជាតិ
**កតិកាសញ្ញាពិភពលោក ​ស្តីពីទេសន្តរប្រវេសន៍ដោយសុវត្ថិភាព រៀបរយ និងស្របច្បាប់**

* នៅសណ្ឋាគារកាំបូឌីយ៉ាណា ថ្ងៃទី១១ ខែកុម្ភៈ ឆ្នាំ២០២២។
* អ្នកចូលរួមមកពីក្រសួងសំខាន់ៗ និងបណ្តាញអង្គការសហប្រជាជាតិស្តីពីទេសន្តរប្រវេសន៍ ។
* ក្រោមអធិបតីភាពលោកជំទាវ **ជូ ប៊ុនអេង** រដ្ឋលេខាធិការក្រសួងមហាផ្ទៃ និងជាអនុប្រធាន អចិន្ត្រែយ៍ នៃគណៈកម្មាធិការជាតិប្រយុទ្ធប្រឆាំងនឹងអំពើជួញដូរមនុស្ស។
* គោលបំណង៖ ដើម្បីរៀបចំផែនការជាតិ សម្រាប់អនុវត្តកតិកាសញ្ញាពិភពលោក ​ស្តីពីទេសន្តរប្រវេសន៍ដោយសុវត្ថិភាព រៀបរយ និងស្របច្បាប់ តាមគោលបំណងទី០១ ទី១១ ទី២៣ ។

ផែនការបន្ត
**កតិកាសញ្ញាពិភពលោក ​ស្តីពីទេសន្តរប្រវេសន៍ដោយសុវត្ថិភាព រៀបរយ និងស្របច្បាប់**

* ប្រមូលផែនការជាតិអនុវត្តកតិកាសញ្ញាពិភពលោក ពីស្ថាប័នទាំងអស់ និងចងក្រងជាផែនការជាតិរួមមួយ បន្ទាប់ពីសិក្ខាសាលាថ្ងៃទី១១ ខែកុម្ភៈ ឆ្នាំ២០២២ ។
* រៀបចំសិក្ខាសាលាថ្នាក់ជាតិ កម្រិតថ្នាក់ដឹកនាំ នៅខែមីនា ឆ្នាំ២០២២ ដើម្បីសម្រេចផែនការជាតិរួមសម្រាប់កម្ពុជា អនុវត្តកតិកាសញ្ញាពិភពលោក តាមគោលបំណងទី០១ ទី១១ និងទី២៣ ។
* កម្ពុជានឹងចូលរួមវេទិការវាយតម្លៃការងារគ្រប់គ្រងទេសន្តរប្រវេសន៍អន្តរជាតិ (IMRF) ដើម្បីរាយការអំពីលទ្ធផលនៃការអនុវត្តកតិកាសញ្ញាពិភពលោកស្តីពីទេសន្តរប្រវេសន៍ នៅកម្ពុជា ដែលនឹងប្រព្រឹត្តិទៅនៅខែឧសភា ឆ្នាំ២០២២ នាទីក្រុងញូយ៉ក ។